
План за дейностите по БДП в

КОМИСИЯ ПО БДП
1. Комисията е избрана на заседание на педагогическия съвет.
2. Състав на комисията:
Председател: Мария Чочева
Членове: 1. Христина Илиева
                 2. Мария Бутракова
 
  2026 г.
ПЛАН
ОБОСНОВКА:
Възпитанието и обучението по безопасност на движението по пътищата (БДП) е целенасочен, системен и непрекъснат процес, насочен към формиране у децата на знания, умения, навици и нагласи за безопасно поведение като участници в пътното движение.
В предучилищна възраст се поставят основите на правилното и отговорно поведение на детето в пътната среда. Чрез подходящи за възрастта педагогически ситуации, игрови и практически дейности, наблюдения, беседи, ролеви игри и моделиране на реални ситуации децата постепенно усвояват основни правила за безопасно движение.
Обучението по БДП е неразделна част от цялостния възпитателно-образователен процес. То подпомага социализацията на детето и изграждането на отговорно отношение към собствения живот и здраве, както и към безопасността на останалите участници в движението.
Основен акцент през учебната 2026/2027 година ще бъде поставен върху практическото прилагане на усвоените знания, формирането на устойчиви модели на безопасно поведение и създаването на положителна култура на движение още в ранна детска възраст.

 I. ОРГАНИЗАЦИЯ НА ВЪЗПИТАТЕЛНО-ОБРАЗОВАТЕЛНИЯ ПРОЦЕС
Възпитанието и обучението по БДП се организира и провежда в съответствие с:
1. Действащата нормативна уредба в областта на предучилищното образование и безопасността на движението по пътищата. 
2. Закона за движението по пътищата. 
3. Държавните образователни стандарти за предучилищното образование. 
4. Учебните програми и методическите насоки за възпитание и обучение по БДП за съответните възрастови групи. 
5. Концепцията за възпитанието и обучението по БДП в детската градина и училището. 
6. Плановете и програмите на ДГ „Слънце“. 
7. Възрастовите особености и индивидуалните потребности на децата. 
Обучението по БДП се осъществява чрез:
· педагогически ситуации; 
· игрова дейност; 
· практически упражнения; 
· ролеви игри и симулации; 
· наблюдения на реална пътна среда; 
· беседи и дискусии; 
· работа с илюстративен и интерактивен материал; 
· интегриране на темите по БДП с други образователни направления; 
· дейности с участието на родители и външни партньори.
 ОСНОВНА ЦЕЛ:
Формиране на знания, умения, навици и положителни нагласи за безопасно поведение на децата като участници в движението по пътищата чрез системно, практически ориентирано и съобразено с възрастта обучение.
ЗАДАЧИ:
  Обогатяване на знанията на децата за улицата, тротоара, пешеходната пътека, светофара и основните пътни знаци. 
  Формиране на умения за правилно и безопасно пресичане на улица. 
  Формиране на правилно поведение при пътуване с автомобил, автобус и други превозни средства. 
  Усвояване на основни правила за безопасно поведение като пешеходец и пътник. 
  Разпознаване на опасни и рискови ситуации в пътната среда. 
  Формиране на умения за вземане на правилно решение в конкретна пътна ситуация. 
  Развитие на внимание, наблюдателност, самоконтрол и отговорност. 
  Формиране на толерантно и културно поведение към останалите участници в движението. 
  Затвърдяване на знанията чрез практически упражнения, ролеви и състезателни игри. 
  Използване на съвременни интерактивни средства и дидактични материали. 
  Осигуряване на безопасна вътрешна и външна среда за провеждане на практическо обучение. 
  Разширяване на взаимодействието между детската градина, семейството и институциите, имащи отношение към безопасността на движението.
ОЧАКВАНИ РЕЗУЛТАТИ
В края на учебната 2026/2027 година се очаква децата:
· да познават основните правила за безопасно движение; 
· да разпознават основните цветове и сигнали на светофара; 
· да познават значението на основни пътни знаци; 
· да разпознават пешеходна пътека и безопасно място за пресичане; 
· да демонстрират правилно поведение при пресичане; 
· да познават правилата за безопасно пътуване в автомобил и обществен транспорт; 
· да разпознават опасни ситуации; 
· да могат да предложат правилно поведение при възникване на риск; 
· да проявяват внимание, самоконтрол и дисциплина; 
· да проявяват уважение и толерантност към останалите участници в движението; 
· да прилагат придобитите знания в игрови и практически ситуации.
Дейности за осъществяване на целта и задачите:
 
1.  Управленски информационни дейности
 
1. План по БДП на Детска градина „Слънце“;
1. Учебна документация по БДП за различните възрастови групи;
1. Планиране на дейности за осъществяване на контрол – в годишните планове за контролната дейност на директора,  като част от общия план;
1. Месечно планиране на форми на взаимодействия по БДП по учебната програма по БДП за ДГ;
1. Анализ и оценка на резултатите от дейностите, инициативите на ДГ и обучението по БДП в  ДГ.
 
1. Организационни дейности:
1. Осигуряване на условия за БДП – „външна и вътрешна среда“ :
1. Обезопасяване на района около ДГ – маркировка, знаци ограничаващи скоростта, метална ограда пред входа на ДГ;
1. Транспортна безопасност на децата при еднократни пътувания извън ДГ.

1. Дейности за обогатяване на МТБ и Дидактичната база в ДГ:
Изготвяне на план за работа през учебната година;
Приемане и съгласуване на плановете на отделните екипи от учители.
Проследяване на новоизлязла литература и указания по БДП
Интеграция на учебното съдържание с другите направления от програмата.
Подобряване на материално-техническата база, която да отговаря на
съвременните изисквания за качествен възпитателно-образователен процес.

